KLINIČKI BOLNIČKI CENTAR OSIJEK

Ravnateljstvo

Josipa Huttlera 4

Ur.broj: R1-1053/19

Osijek, 22. siječnja 2019.

Na temelju Odluke ravnatelja Ur.broj: R1-1025/19 od 21. siječnja 2019. Klinički bolnički centar Osijek raspisuje

**N A T J E Č A J**

**za prodaju**

**ANGIOGRAFSKOG UREĐAJA „Shimadzu“**

**u vlasništvu KBC-a Osijek**

**I. PREDMET NATJEČAJA**

**Naziv:** ANGIOGRAFSKI UREĐAJ „SHIMADZU“

**Opis :**

Angiografski uređaj „Shimadzu“, model: Bransist Saphire, serijski broj: 091X813701, proizveden 2009. godine.

Uređaj je 2011. godine instaliran, pušten u rad te uknjižen u osnovna sredstva KBC-a Osijek, a nabavna cijena uređaja iznosila je 6.680.970,00 kn. Amortiziran je 2016. godine, a rashodovan 2019. godine.

Tehničke specifikacije:

*generator:* trofazni, proizvođač/model: Shimadzu D150GC-40;

*ležaj:* proizvođač/model: Shimadzu KS-70, motorizirano podizanje, četiri smjera plutanja ploče, mogućnost koračnog pomaka;

*RTG cijev:* proizvođač/model: Shimadzu LX-2011, serijski broj cijevi #10H429;

*detektor slike:* proizvođač/model: Shimadzu FPD-S17, najveće vidno polje (dijagonala kod detektora) 17'', ostala vidna polja i broj vidnih polja-6,9,12,15,17'';

*monitori (za svaki monitor):* stropno ovješeni- 2 stropna, 2 uz radnu konzolu, godina proizvodnje-2009., proizvođač/model: Shimadzu (Eizo) SMD19102 SC, dijagonala 19'';

*softver:* posljednja verzija softvera (na kojoj je uređaj sada) - 4.1.10A REV.7115, opcije isporučene s uređajem-3D angio, koračni pomak;

*servis:* Shimadzu, bez ugovora.

**II. OPĆI UVJETI**

Angiografski uređaj „Shimadzu“ koji je predmet natječaja prodaje se u stanju u kakvom se nalazi prema sistemu „viđeno-kupljeno“ (bez uvažavanja naknadnih reklamacija).

**Početna cijena:** **66.000,00 kuna (sa PDV-om).**

Ponuditelji dostavljaju ponudu u kojoj mora biti naznačen iznos ponude u HRK (sa PDV-om).

Natjecati se mogu sve fizičke i pravne osobe koje imaju sjedište, odnosno prebivalište u Republici Hrvatskoj.

Ponuditelji su dužni, na ime jamčevine uplatiti iznos od 10% iznosa početne cijene natječaja na broj računa**:** IBAN - HR1210010051863000160, kod HNB, model i poziv na broj: HR 649725-26400-OIB uplatitelja, a u opis plaćanja navesti svrhu. Kupcu se jamčevina uračunava u cijenu, a ostalim ponuditeljima vraća u roku 15 dana od dana odabira najpovoljnijeg ponuditelja. Kupac nema pravo na povrat jamčevine ako odustane od kupnje ili ne uplati ukupnu cijenu u roku predviđenim ugovorom.

Međusobna prava i obveze utvrdit će se posebnim ugovorom u roku od 8 dana od dana dostave obavijesti o odabiru.

Sve troškove rastavljanja i odvoza snosit će kupac.

Najpovoljniji ponuditelj prije preuzimanja angiografskog uređaja mora uplatiti ponuđeni iznos.

**III. SADRŽAJ PONUDE**

Ponuda mora sadržavati:

1. naziv predmeta natječaja,

2. ime i prezime i adresu, odnosno naziv i sjedište, ponuditelja,

3. iznos cijene koju nudi ponuditelj,

4. dokaz o plaćenoj jamčevini.

Najpovoljnija ponuda je ona s najvišom ponuđenom cijenom.

Sa najpovoljnijim ponuditeljem zaključit će se ugovor o kupoprodaji angiografskog uređaja „Shimadzu“.

Klinički bolnički centar Osijek zadržava pravo prihvatiti ili odbiti svaku ponudu, poništiti natječaj i odbaciti sve ponude u bilo koje vrijeme prije sklapanja ugovora, bez snošenja odgovornosti prema ponuditeljima.

O ishodu natječaja svi ponuditelji bit će obaviješteni u roku od 15 dana od dana odabira najpovoljnije ponude.

**IV. DOSTAVA PONUDE**

Rok za dostavu ponude je **30. siječnja 2019. do 12,00 sati.**

Ponuda se s pripadajućom dokumentacijom predaje u zatvorenoj omotnici koja na vanjskoj strani mora sadržavati puni naziv i adresu podnositelja te se ista dostavlja osobno predajom na urudžbeni zapisnik ili poštom na adresu: Klinički bolnički centar Osijek, J. Huttlera 4, Osijek,s naznakom: „PONUDA ZA NATJEČAJ ZA PRODAJU ANGIOGRAFSKOG UREĐAJA „SHIMADZU“ – NE OTVARAJ“

Klinički bolnički centar Osijek